Εξαιρετικό διαμέρισμα από πολλές απόψεις, κοντά στο κέντρο του Ευόσμου, που, όπως διαπιστώσαμε, είναι πλήρως οργανωμένο μέρος για κάθε ηλικία.
Οι ιδιοκτήτες εξυπηρετικοί, ευγενικοί και επικοινωνιακοί, έκαναν τη διαμονή μας πολύ ευχάριστη.
Η οικοδομή ασφαλής, με κλειστή και αυτόνομη θέση στάθμευσης, είσοδο ασφαλείας και ευρύχωρο ανελκυστήρα, χωρούσε το καρότσι του μωρού και άλλα τρία άτομα άνετα.
Το διαμέρισμα πεντακάθαρο, πλήρως εξοπλισμένο, με όλες τις ηλεκτρικές συσκευές να λειτουργούν άψογα, αυτόνομη θέρμανση αερίου με μόνιμα ζεστό νερό. Πολύ βολικό για τις ανάγκες της οικογένειάς μας ήταν, μεταξύ άλλων, η smart Tv, οι ασφάλειες στις μπαλκονόπορτες, το προστατευτικό στα κάγκελα του μπαλκονιού, το αίθριο και η καλά εξοπλισμένη κουζίνα.
Η διακόσμηση προσεγμένη και τα στρώματα ανατομικά, δεν είχαμε καμία δυσκολία να νιώσουμε εξοικείωση με το χώρο.
Θα το συστήναμε ανεπιφύλακτα και στον πιο απαιτητικό μας φίλο και σίγουρα θα το επιλέξουμε ξανά στο επόμενο ταξίδι μας στη Θεσσαλονίκη.